ආයුර්වේද වෛද්‍ය ක්ෂේත්‍රය සදහා හෙද, රසායනාගාර ශිල්පීන්, ඖෂධ සංයෝජකයින්, ආදි බදවා ගැනීම් සදහා නව ක්‍රමවේදයක් සකස් කළ යුතු බව සෞඛ්‍ය හා දේශීය වෛද්‍ය සේවා අමාත්‍ය පවිත්‍රා වන්නිආරච්ච් පවසනවා.සෞඛ්‍ය අමාත්‍යවරිය මේ බව පවසා සිටියේ පළාත් ආයුර්වේද කොමසාරිස්වරු අතර ඊයේ (03) සෞඛ්‍ය අමාත්‍යාංශයේ  දී පැවති විශේෂ සාකච්ඡාවකට එක්වෙමින්.එහිදී වැඩිදුරටත් අදහස් දැක්වූ අමාත්‍යවරිය සදහන් කළේ ආයුර්වේද ක්ෂේත්‍රයේ වෛද්‍යවරු සහ කාර්ය මණ්ඩලවල දැනුම ඉදිරියට ගෙනයාමේ වැදගත්කම සහ පාරම්පරිකව පැවැත එන ආයුර්වේදය සදහා මුල්තැනක් ලබා දිය යුතු බවයි.